[{"text_idx": "#000001", "text": "Yn o\u0302l arolwg barn ar sut y bydd pobl yn pleidleisio ar gyfer etholiad y Cynulliad ym mis Mai, mae Llafur 14 o bwyntiau yn is nag yr oeddynt yn 2011."}, {"text_idx": "#000002", "text": "Dywed yr arolwg bod cefnogaeth i'r blaid wedi gostwng o'i gymharu ag arolwg tebyg gafodd ei gynnal cyn etholiad y Cynulliad bum mlynedd yn o\u0302l."}, {"text_idx": "#000003", "text": "Mae arbenigwyr yn credu mai Llafur sy'n debygol o fod y blaid fwyaf ar o\u0302l yr etholiad ar 5 Mai, ond gyda llai o seddi."}, {"text_idx": "#000004", "text": "Roedd Plaid Cymru yn yr ail safle yn o\u0302l yr arolwg, fymryn ar y blaen i'r Ceidwadwyr."}, {"text_idx": "#000005", "text": "Mae'n ymddangos y bydd UKIP yn cipio rhai seddi rhanbarthol, ac fe allai'r blaid gael effaith ar ganlyniadau mewn etholaethau unigol."}, {"text_idx": "#000007", "text": "Yn o\u0302l yr Athro Roger Scully o Ganolfan Llywodraethiant Cymru, roedd yr arolwg yn awgrymu y byddai Llafur yn ennill 27 o'r 60 sedd - gostyngiad o dri ar berfformiad 2011."}, {"text_idx": "#000008", "text": "Mae'r Athro Scully hefyd yn dweud bod y ffigyrau'n awgrymu y byddai Plaid Cymru yn cipio 13 o seddi (+2), y Ceidwadwyr 11 (-3), UKIP 10 (+10) , a'r Democratiaid Rhyddfrydol 2 (-3)."}, {"text_idx": "#000011", "text": "Troi caniau a photeli'n arian yn arbrawf Aberhonddu"}, {"text_idx": "#000014", "text": "Gareth Hughes: O wleidyddiaeth i arlunio"}, {"text_idx": "#000021", "text": "Cynnal gwersi Cymraeg... draw yn Ffrainc"}, {"text_idx": "#000022", "text": "3 llun: Lluniau pwysicaf Rakie Ayola"}]